DECRETO 126/1998, do 23 de abril, polo que se modifica o Decreto 11/1993, do 28 de xaneiro, polo que se fixa a estructura, organización e funcionamento do Consello Galego de Educación e Promoción de Adultos.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 07/05/1998

O Decreto 347/1997, do 9 de decembro (DOG do 10), establece a estructura orgánica da Xunta de Galicia, e o Decreto 351/1997, do 10 de decembro (DOG do 11), fixa a estructura orgánica dos departamentos da Xunta de Galicia. En consecuencia, procede adapta-la composición do Consello Galego de Educación e Promoción de Adultos, regulada polos decretos 11/1993, do 28 de xaneiro, e 9/1994, do 20 de xaneiro, á denominación e á estructura que se determina naquelas disposicións.
O artigo 10 da Lei 9/1992, do 24 de xullo, de educación e promoción de adultos, establece que a estructura, organización e funcionamento do Consello Galego de Educación e Promoción de Adultos se determinarán por decreto da Xunta de Galicia.
Por todo iso, por proposta do conselleiro de Educación e Ordenación Universitaria, en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e logo de deliberación do Consello da Xunta de Galicia na súa reunión do día vintetrés de abril de mil novecentos noventa e oito,
DISPOÑO:
Artigo único.-Modifícase o artigo 1 do Decreto 11/1993, do 28 de xaneiro, polo que se fixa a estructura, organización e funcionamento do Consello Galego de Educación e Promoción de Adultos, que queda redactado como segue:
O Consello Galego de Educación e Promoción de Adultos estará presidido polo conselleiro de Educación e Ordenación Universitaria e integrado polos seguintes membros:
Vicepresidentes:
-Director xeral de Ordenación Educativa e Formación Profesional.
-Director xeral de Formación e Colocación.
Vocais:
-Director xeral de Política Lingüística.
-Director xeral de Comercio e Consumo.
-Director xeral de Desenvolvemento Rural.
-Director xeral de Promoción Cultural.
-Director xeral de Formación Pesqueira e Investigación.
-Director xeral de Xuventude.
-Director xeral do Centro de Información e Tecnoloxía Ambiental.
-Un representante das deputacións provinciais, designado por estas.
-Un representante dos concellos de Galicia, por proposta da Federación Galega de Municipios e Provincias (FEGAMP).
-Un representante das entidades que desenvolven actividades nos ámbitos de formación de adultos, nomeado polo presidente do consello.
-Un representante de cada unha das centrais sindicais máis representativas de Galicia.
-Tres representantes da Confederación de Empresarios de Galicia.
-Dúas persoas de recoñecido prestixio no ámbito da formación de adultos, nomeadas polo presidente do consello.
Actuará como secretario, con voz pero sen voto, un funcionario da Consellería de Educación e Ordenación Universitaria nomeado polo conselleiro.
Disposición derrogatoria
Queda derrogado o Decreto 9/1994, do 20 de xaneiro, polo que se modificaba o Decreto 11/1993, do 28 de xaneiro.
Disposicións derradeiras
Primeira.-Facúltase o conselleiro de Educación e Ordenación Universitaria para dicta-las disposicións que sexan precisas para a aplicación do disposto no presente decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintetrés de abril de mil novecentos noventa e oito.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
3894